OpenLLM-France/wikimedia huggingface dataset:
# Horst Sachs

Horst Sachs (Magdeburg, 27 de març de 1927 - Ilmenau, 25 d'abril de 2016) va ser un matemàtic alemany oriental.

## Vida i obra

Sachs tenia dotze anys quan va esclatar la Segona Guerra Mundial; va passar els últims anys de la guerra mobilitzat com soldat a la Wehrmacht i el primer any de la pau com presoner de guerra a Bèlgica. El 1947 va superar els exàmens d'ensenyament secundari i va ingressar a la universitat de Halle per estudiar matemàtiques. El 1958 va obtenir el doctorat amb una tesi sobre desigualtats isoperimètriques dirigida per Herbert Grötzsch.
Des de 1953 fins a 1963 va ser professor de la universitat de Halle i a partir de 1963, quan va obtenir l'habilitació docent, de la universitat Tècnica d'Ilmenau, fins que es va jubilar el 1992.
El seu principal camp de recerca va ser la teoria de grafs, i, especialment, les seves aplicacions a la física i, sobre tot, a la química orgànica, desenvolupant els grafs i el teorema que porten el seu nom. El seu llibre Spectra of Graphs (1980) va ser traduït i reeditat en nombroses ocasions.

## Referències

* ↑ Schmidt i Aigner, 1997, p. 23.
* ↑ Böhme et al., 2017, p. 2615.
* ↑ Schmidt i Aigner, 1997, p. 24-25.
* ↑ Flapan et al., 2017, p. 81-82.
* ↑ Gutman i Polansky, 1986, p. 30 i 35.

## Bibliografia

* Böhme, Thomas; Harant, Jochen; Kriesell, Matthias; Stiebitz, Michael «Horst Sachs (1927-2016)» (en anglès). Discrete Mathematics, Vol. 340, Num. 11, 2017, pàg. 2615. DOI: 10.1016/j.disc.2017.04.023. ISSN: 0012-365X.
* Flapan, Erica; Mattman, Thomas W.; Mellor, Blake; Naimi, Ramin; Nikkuni, Ryo. «Recent developments in satial graph theory». A: Erica Flapan, Allison Henrich, Aaron Kaestner, Sam Nelson (eds.). Knots, Links, Spatial Graphs, and Algebraic Invariants (en anglès). American Mathematical Society, 2017, p. 81-102. ISBN 978-1-4704-2847-1.
* Gutman, Ivan; Polansky, Oskar E. Mathematical Concepts in Organic Chemistry (en anglès). Springer, 1986. ISBN 978-3-642-70984-5.
* Schmidt, Vasco Alexander; Aigner, Martin «Lebensspuren in und nach der DDR» (en alemany). Mitteilungen der Deutschen Mathematiker-Vereinigung, Vol. 5, Num. 3, 1997, pàg. 23-33. DOI: 10.1515/dmvm-1997-0309. ISSN: 0947-4471.

## Enllaços externs

* O'Connor, John J.; Robertson, Edmund F. «Horst Sachs» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Bandera de Portuguesa

La Bandera de Portuguesa (Veneçuela) és oficial des del 25 de juliol de 1996.
està composta per tres franges horitzontals: blava la superior, blanca la central i verda la inferior. El color blau representa la volta celeste del firmament com a referència espiritual de l'home llanero en la seva dimensió humana (la seva vida, els seus costums, tasques quotidianes). El color blanc representa la prístina puresa, l'harmonia on s'uneix el món material i el món espiritual per als més nobles propòsits. El color verd representa l'exuberant riquesa natural i agropecuària de l'estat, escenari per a l'esforç i el treball dels seus habitants. En la franja superior apareix un sol groc que irradia raigs de llum, símbol de poder, de riqueses, de dinamisme i de generositat, inspirat en la figura geomètrica de l'art aborigen, que representa la continuïtat històrica del poblament de l'estat. Energia creadora dels seus habitants com a força viva que garanteix la fe en l'avenir.
# Louis Raffy

Louis Raffy (Tolosa, 21 de març de 1855 - París, 9 de juny de 1910) va ser un matemàtic francés.

## Vida i Obra

Fill d'un professor que va escriure manuals de geografia i història per l'ensenyament secundari, la família es va traslladar a París ben aviat. Raffy va estudiar al Lycée Saint-Louis en el qual es va graduar el 1873. A partir de 1975 va ser professor de la própis institució i, malgrat que va aconseguir l'ingrés a l'École Normale Supérieure el 1876, no s'hi va matricular fins al 1879. El 1882 va obtenir l'agregació.
El 1883 va ser nomenat professor a l'École Normale Supérieure i l'any següent va començar a donar també classes a la Sorbona. Va mantenir aquestes dues feines fins a la seva mort el 1910. El 1902 va ser escollit president de la Société mathématique de France. El 1904 va ser nomenat catedràtic d'aplicacions de l'anàlisi a la geometria a la Sorbona.
Els treballs de Raffy versen sobre tot en les aplicacions a la mecànica de les relacions algebraiques o el·líptiques aplicant els métodes de Liouville. També va ser l'editor de les obres escollides del seu col·lega i amic Victor Gustave Robin.

## Referències

* ↑ Charle i Telkès, 1989, p. 244.
* ↑ Charle i Telkès, 1989, p. 245.
* ↑ Aubin, Gispert i Goldstein, 2014, p. 130.
* ↑ Jungers, 2013, p. 5.
* ↑ Ben-Menahem, 2009, p. 2615.

## Bibliografia

* Aubin, David; Gispert, Hélène; Goldstein, Catherine. «The Total War of Paris Mathematicians». A: David Aubin, Catherine Goldstein (eds.). The War of Guns and Mathematics (en anglès). American Mathematical Society, 2014, p. 125-178. ISBN 978-1-4704-1469-6.
* Ben-Menahem, Ari. Historical Encyclopedia of Natural and Mathematical Sciences (en anglès). Springer, 2009. ISBN 9783540688310.
* Charle, Christophe; Telkès, Eva. «102. Raffy (Louis) (note biographique)». A: Les Professeurs de la faculté des sciences de Paris, 1901-1939 (en francès). Institut national de recherche pédagogique, 1989, p. 244-245. ISBN 2-7342-0230-1.
* Jungers, Marc «Contributions aux équations généralisées de Riccati et systèmes à commutations» (en francès). HAL archives ouvertes, 2013.

## Enllaços externs

* O'Connor, John J.; Robertson, Edmund F. «Louis Raffy» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Nicolas Vogondy

Nicolas Vogondy (Blois, 8 d'agost de 1977) és un ciclista francès, professional des del 1997 fins al 2013. En el seu palmarès destaquen dues edicions del Campionat de França de ciclisme en ruta, el 2002 i el 2008, i una del de contrarellotge, el 2010.

## Palmarès

* 1997
** Vencedor d'una etapa del Tour de Normandia
* 1999
** Vencedor d'una etapa del Circuit des Mines
* 2002
** Campió de França de ciclisme en ruta
** 1r al Bol d'or des Monédières
** 1r a la Polynormande
** Vencedor d'una etapa del Circuit des Mines
* 2003
** 1r a l'A Travers le Morbihan
** Vencedor d'una etapa del Tour del Llemosí
* 2004
** Vencedor d'una etapa del Regio-Tour
* 2005
** Vencedor d'una etapa de la Ruta del Sud
* 2006
** 1r a la Châteauroux Classic de l'Indre
** Vencedor d'una etapa del Tour du Poitou-Charentes
* 2007
** 1r als Boucles de la Mayenne i vencedor d'una etapa
** Vencedor d'una etapa del Rhône-Alpes Isère Tour
* 2008
** Campió de França de ciclisme en ruta
** 1r als Tres dies de Vaucluse i vencedor d'una etapa
** Vencedor d'una etapa del Rhône-Alpes Isère Tour
** Vencedor d'una etapa dels Boucles de la Mayenne
* 2009
** Vencedor d'una etapa del Rhône-Alpes Isère Tour
* 2010
** Campió de França de contrarellotge
** Vencedor d'una etapa del Critèrium del Dauphiné

### Resultats al Tour de França

* 2001. 89è de la classificació general
* 2002. 19è de la classificació general
* 2003. 117è de la classificació general
* 2007. 92è de la classificació general
* 2008. 64è de la classificació general
* 2009. 68è de la classificació general

### Resultats al Giro d'Itàlia

* 2000. 84è de la classificació general
* 2004. 81è de la classificació general
* 2006. 44è de la classificació general

### Resultats a la Volta a Espanya

* 2005. 63è de la classificació general

## Enllaços externs

* Fitxa de Nicolas Vogondy a sitiodeciclismo.net
# Ratpenat d'esquena nua de les illes Salomó

El ratpenat d'esquena nua de les illes Salomó (Dobsonia inermis) és una espècie de ratpenat endèmica de Salomó. També se n'han localitzat exemplars a illes veïnes, especialment a Papua Nova Guinea (sobretot a Bougainville, Buka i probablement a Nissan). Habita entre el nivell del mar i els 1.000 metres d'altitud.
Es tracta d'una espècie de ratpenat força estesa, que acostuma a habitar coves de mida mitjana o fins i tot grans, per bé que alguns individus es poden trobar en avencs de roca. Tot i que la població de l'illa de Buka l'acostuma a caçar per elaborar collarets de núvia amb les seves dents, es considera que no es tracta d'una espècie amenaçada d'extinció en tant que la població és nombrosa (i no s'espera que disminueixi dràsticament), tolerant als canvis d'hàbitat i distribuïda en un espai vast.

## Referències

* 1 2 Fordham et al. (2006). Dobsonia inermis. Llista Vermella de la UICN, Unió Internacional per a la Conservació de la Natura, 2006. Consultat el 07 setembre 2014 (en anglès).

## Enllaços externs

* Distribució mundial d'aquesta espècie. (anglès)
* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Roncesvalles

«Roncesvalles» té aquests significats:
* Roncesvalles (castellà) o Roncesvalls (català), municipi de Navarra a la comarca d'Auñamendi, dins la merindad de Sangüesa
* Roncesvalles (Tolima)
* Batalla de Roncesvalles, enfrontament armat produir l'any 778 al Pirineu entre un exèrcit franc que fugia d'una infructuosa campanya per conquerir Saragossa
* Cantar de Roncesvalles
* Orde de Roncesvalles
# Horst Sindermann

Horst Sindermann (pronunciació de l'alemany: [zɪndɐman hɔʁst]; 5 de setembre de 1915 † 20 d'abril de 1990) va ser President del Consell de Ministres d'Alemanya Oriental (RDA) de 1973 a 1976.
Nascut a Dresden, va ser membre del Partit Comunista d'Alemanya i va passar la Segona Guerra Mundial a la presó. Després de la guerra va ser editor d'un diari i líder de la Chemnitz i Leipzig branca del Partit Socialista Unificat d'Alemanya. Va ser membre de la Cambra del Poble des de 1963 fins al 1969, i el seu president des de 1976 fins al 1989. També va ser membre del Politburó.
# Austin Motor Company

La Austin Motor Company (The Austin Motor Company Limited), més coneguda com a Austin, fou una empresa fabricant d'automòbils anglesa fundada l'any 1905 per Herbert Austin. L'any 1952, l'empresa va fussionar-se amb la Morris Motors per a crear el nou conglomerat British Motor Corporation (BMC), tot i que mantenint les seues respectives identitats comercials separades. La marca comercial "Austin" fou emprada fins a l'any 1987. Actualment, la marca és propietat de l'empresa xinesa SAIC, després que aquesta li la comprara a la seua subsidiària en fallida Nanjing Automobile, la qual havia comprat els drets d'Austin al grup MG Rover al juliol de 2005.

## Models

* 7 hp (1910-1911)
* 10 hp (1911-1915)
* 15 hp (1913-1914)
* 12 hp (1922-1940)
* 7 (1922-1939)
* 16 (1927-1938)
* 12/6 (1931-1936)
* 10 (1932-1947)
* 12/4 (1933-1939)
* 14 (1937-1939)
* 18 (1938-1939)
* 8 (1939-1947)
* 12 (1939-1947)
* 16 hp (1945-1949)
* A40 Devon (1947-1952)
* A70 (1948-1954)
* A30 (1951-1956)
* A40 Somerset (1952-1954)
* Cambridge (1954-1973)
* Westminster (1954-1968)
* Metropolitan (1954-1961)
* A35 (1956-1968)
* A40 Farina (1958-1967)
* Seven (1959-1961)
* Mini (1961-1969)
* 1100/1300 (1963-1974)
* 1800/2200 (1964-1975)
* 3-Litre (1967-1971)
* Maxi (1969-1981)
* Allegro (1973-1983)
* Metro (1980-1987)
* Ambassador (1982-1984)
* Maestro (1983-1987)
* Montego (1984-1987)

## Referències

* ↑ Austin Motor Company (Encyclopædia Britannica)
* ↑ British Leyland Motor Corporation (Gran enciclopèdia catalana)
# Mussomeli

Mussomeli (sicilià Mussumeli ) és un municipi italià, dins de la província de Caltanissetta. L'any 2007 tenia 3.631 habitants. Limita amb els municipis d'Acquaviva Platani, Bompensiere, Caltanissetta, Cammarata (AG), Marianopoli, Montedoro, San Cataldo, Serradifalco, Sutera i Villalba,
# Ratpenat d'esquena nua de Suapure

El ratpenat d'esquena nua de Suapure (Pteronotus gymnonotus) és una espècie de ratpenat que es pot trobar des del sud de Mèxic fins al sud del Perú, i també a Colòmbia, Veneçuela, el Brasil, Guyana i Bolívia.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Roscil

Roscil (en llatí Roscillus) va ser un cap gal. Era cabdill dels al·lòbroges juntament amb Aegus. Tots dos van lluitar al costat de Juli Cèsar a la Guerra de les Gàl·lies. Durant la Segona Guerra Civil romana entre Cèsar i Gneu Pompeu, va abandonar al primer per passar a les files del segon, junt amb l'altre cap dels al·lòbroges, Aegus, que havia estat acusat per Cèsar de no pagar a la cavalleria i quedar-se amb el botí. Els dos caps van desertar al camp de Pompeu.

## Referències

* ↑ [https://quod.lib.umich.edu/m/moa/acl3129.0001.001/42?rgn=full+text;view=image;q1=AegusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 27. ]
# Horts de la Font del Cabrer

Els Horts de la Font del Cabrer és una petita partida rural del terme municipal de Conca de Dalt, a l'antic terme d'Hortoneda de la Conca), al Pallars Jussà. És en territori del poble d'Hortoneda.
Estan situats a l'oest-nord-oest d'Hortoneda, al nord del Tros Pla i de la Carretera d'Hortoneda, a migdia dels Serrats, al sud-oest de l'Horta d'Hortoneda i al nord-est de la Font de l'Era.
Consta de 0,6179 hectàrees de pastures.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 2 juliol 2010].

## Enllaços externs

* Institut Cartogràfic de Catalunya
# Manuel Ignacio de Vivanco

Manuel Ignacio de Vivanco Iturralde (n. Valparaíso, 15 de juny de 1806 - m. Lima, 16 de setembre de 1873) va ser un militar i polític peruà, governant de facto del Perú entre 1843 i 1844. Vinculat a l'aristocràcia colonial de Lima, va representar les tendències autoritàries i àdhuc cert monarquisme nostàlgic. Va ser un conspirador obstinat, la influència del qual va estar abonada per l'encant de la seva personalitat i la seva il·lustració; però va mancar de sentit pràctic i de l'audàcia necessària per a la realització dels seus plans, i sempre va ser desplaçat per altres cabdills, més pragmàtics i efectius. La seva tenaç rivalitat amb Ramón Castilla va marcar tota una etapa de la història republicana del Perú.

## Referències

* ↑ MANUEL IGNACIO DE VIVANCO presidentes del Perú adonde.com
# Novogueorguíevka

Novogueorguíevka és el nom dels següents llocs:
* Novogueorguíevka (Àban), localitat del krai de Krasnoiarsk, a Rússia
* Novogueorguíevka (Ilanski), localitat del krai de Krasnoiarsk, a Rússia
# 2.5G

2.5G és un pas entre les tecnologies cel·lulars 2G i 3G. El terme "dos i mig" s'utilitza per descriure els sistemes 2G que han implementat un paquet addicional. No proporciona necessàriament serveis més ràpids perquè l'administració dels timeslots és utilitzat per al circuit de servei de dades (HSCSD).
2.5G proporciona alguns dels beneficis de 3G (p. ex. commutació de paquets) i pot ser utilitzat en les infraestructures existents del 2G a les xarxes GSM i CDMA. GPRS és una tecnologia 2.5G utilitzada pels operadors de GSM. Alguns protocols, com EDGE per a GSM i CDMA2000 1x-RTT per CDMA, es poden qualificar com serveis "3G" (perquè tenen una taxa de transferència de dades per sobre dels 144Kb/s), però es consideren serveis 2.5G (o 2.75G que sona fins i tot més sofisticat) perquè són unes quantes vegades més lents que els "veritables" serveis 3G.

## Bibliografia

* "Fundamentals of Cellular Network Planning and Optimisation": 2G/2.5G/3G ... Evolution to 4G, by Ajay R. Mishra, John Wiley and Sons, 2004, ISBN 047086267X

## Enllaços externs

* Tecnologia 2.5G
# Plectorhinchus harrawayi

Plectorhinchus harrawayi és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 105 cm de longitud total.

## Distribució geogràfica

Es troba des del Mar Roig i l'Àfrica oriental fins a Aldabra.

## Referències

* ↑ BioLib
* 1 2 FishBase (anglès)

## Bibliografia

* Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hylaeamys perenensis

Hylaeamys perenensis és una espècie de mamífer rosegador de la família dels cricètids. Viu a Bolívia, el Brasil, Colòmbia, l'Equador i el Perú. Es tracta d'un animal nocturn i solitari. S'alimenta de llavors, fruita i insectes. El seu hàbitat natural són les zones riberenques de la conca de l'Amazones. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Weksler, M.; Tirira, D. Hylaeamys perenensis. UICN 2016. Llista Vermella d'espècies amenaçades de la UICN, edició 2016, consultada el 29 desembre 2016.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Badia d'Alofi

La badia d'Alofi (en anglès: Alofi Bay) està situada a la part nord de la gran badia que compon la major part de la costa occidental de l'illa de Niue, en l'oceà Pacífic Sud. S'estén des de la punta Makapu en el nord-oest de l'illa, fins a la punta Halagigie en l'extrem occidental de l'illa.
La vila més gran de l'illa, Alofi, està situada prop de la costa de la badia, com també ho estan els assentaments més petits de Aliutu i Tufukia.

## Referències

* ↑ «GeoNames.org». [Consulta: 16 desembre 2020].
* ↑ «Loading... | Collections Online - Museum of New Zealand Te Papa Tongarewa». [Consulta: 16 desembre 2020].
* 1 2 Center, United States Defense Mapping Agency Hydrographic. Sailing Directions for the Pacific Islands, Volume III: The South-central Groups (en anglès). Defense Mapping Agency, Hydrographic Center, 1976.
* ↑ «Niue Household and Population Census 2017». niue.prism.spc.int. Niue Statistics Office. [Consulta: 5 maig 2020].

## Bibliografia complementària

* Fotografies històriques d'Union Steam Ship Company of New Zealand, en les que surt la badia d'Alofi.
# Magne de Tars

Magne de Tars (en llatí Magnus, en grec antic Μάγνος Κλινικός) va ser un metge grec nadiu de Tars a Cilícia que hauria viscut al començament del segle ii. Asclepíades Farmació menciona algunes de les seves fórmules mèdiques, que són reproduïdes per Galè.

## Referències

* ↑ 4. Magnus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 901
# Natura morta amb pomes

Natura morta amb pomes és un quadre de Paul Cézanne (1839-1906) conservat al museu de l'Ermitage de Sant-Pétersbourg.
Les pomes vermelles en un plat blanc i les dues pomes verdes darrere d'una llimona donen un domini al vermell i al verd a aquest quadre de fons groc. Aquests dos colors dominants han estat usats en un gran nombre de bodegons de Delacroix que Cézanne valorava particularment. Anteriorment, Cézanne ja ho havia provat en diverses composicions amb pomes, com la Natura morta amb pomes i peres (1885-1887) conservada a la Nacional Gallery of Art de Washington, de què s'inspira en aquest quadre. A l'esquerra, s'observa una petita caixa metàl·lica de forma cilíndrica que contrasta amb les formes arrodonides de les fruites i del plat, i recoberta parcialment per una fulla verda. Aquest objecte és usat aquí per primera i última vegada en l'obra de Cézanne. Es tracta doncs aquí d'una investigació de formes i de constrasts de tons que s'emparenta al sintetisme d'aquell període. Com escriu Émile Bernard en els seus Records, Cézanne li hi havia declarat: « totes les formes de la natura poden ser reduïdes a l'esfera, el cilindre i el con, i és per això que l'artista, en primer lloc, ha d'estudiar aquestes figures simples i no és fins llavors que pot fer el que vulgui.
| « | tout se rapporte dans la nature à la base du rond, du cône et du cylindre, c'est pourquoi l'artiste doit avant tout étudier ces figures simples et ce n'est qu'ensuite qu'il peut faire ce qu'il veut. | » |
Aquesta natura morta va ser adquirida per Otto Krebs a Múnic a la galeria Hugo Perls. Va ser transferida al Ermitage l'any 1947 per les autoritats d'ocupació soviètiques, en tant que reparació dels danys de guerra patits, i presentada per primera cop al públic l'any 1995, a l'Ermitage.

## Notes i referències

* ↑ Kostenevitch
* ↑ Émile Bernard

## Bibliografia

* ((rus)) (de) Albert Kostenevitch, La Pintura francesa de les XIXe i XXe segles sortida (alemany) les col·leccions privades d'Alemanya, catàleg, museu de l'Ermitage, Sant-Pétersbourg-Munich, 1995
# 2-mercaptoetanol

El 2-mercaptoetanol (també anomenat β-mercaptoetanol) és un compost químic de fórmula molecular HOCH₂CH₂SH. Aquest compost d'aspecte transparent i olor desagradable s'utilitza principalment per la seva capacitat de reduir ponts disulfur en les proteïnes provinents de mostres, tant biològiques com sintètiques. D'altra banda, el grup hidroxil que conté li confereix una bona solubilitat en aigua.

## Síntesi

El 2-Mercaptoetanol pot ser sintetitzat mitjançant l'acció del sulfur d'hidrogen sobre l'òxid d'etilè:

## Aplicacions

Tot i que hi ha indicis que fan pensar que en determinades condicions el 2-Mercaptoetanol podria unir-se covalentment als grups sulfidril de les proteïnes, el mecanisme més acceptat per a la reducció dels ponts disulfur de les proteïnes és el següent:
CysS-SCys + 2 HOCH₂CH₂SH → 2 CysSH + HOCH₂CH₂S-SCH₂CH₂OH.

## Referències

* ↑ Knight, J. J. "2-Mercaptoethanol", Encyclopedia of Reagents for Organic Synthesis (Ed: L. Paquette) 2004, J. Wiley & Sons, New York. DOI: 10.1002/047084289.
* ↑ «Role of -Mercaptoethanol in Reducing Disulfide Bonds.».
# Royston Drenthe

Royston Drenthe (Rotterdam, 8 d'abril de 1987) és un futbolista neerlandès amb ascendència surinamesa. La seva posició és la d'extrem esquerre, tot i que pot jugar també de lateral esquerrà.

## Biografia

Va fitxar pel Reial Madrid l'estiu de 2007 provinent del Feyenoord per 14 milions d'euros. El 20 d'agost de 2007, en la tornada de la Supercopa d'Espanya davant el Sevilla FC, Drenthe va debutar al Bernabéu en partit oficial, marcant un gol.
El 31 d'agost de 2010 es va fer oficial la seva cessió a l'Hèrcules CF d'Alacant en no tenir lloc al primer equip madrileny. Durant la pretemporada 2011-12, un altre cop a l'equip blanc, no va comptar per al tècnic Jose Mourinho, que ni el va convocar per a cap partit.
El 31 d'agost de 2011 el conjunt madrileny va transferir els drets federatius del jugador a l'Everton FC.

### Internacional

Amb la selecció neerlandesa va guanyar l'Eurocopa sub-21 de l'any 2007, en la qual els Països Baixos van actuar com amfitrions després d'haver guanyat l'any anterior. En aquest campionat, Drenthe va marcar un gol enfront de Bèlgica, partit finalitzat 2-2. A més, va ser nomenat millor jugador de la competició.
És un jugador explosiu tant en regat com en velocitat.

## Palmarès
### Reial Madrid

* Lliga espanyola:
** 2007-08
* Supercopa d'Espanya:
** 2008

## Curiositats

* Presenta una forta semblança amb Edgar Davids, jugador de l'Ajax d'Amsterdam.

## Referències

* ↑ «Drenthe se marcha cedido al Hércules» (en castellà). Madrid: MARCA.com, 31-08-2010.
* ↑ «Comunicado oficial» (en castellà). Web oficial del Real Madrid CF, 31-08-2011. [Consulta: 3 setembre 2011].

## Enllaços externs

* Estadístiques del jugador - transfermarkt.de (alemany)